VLADA CRNE GORE

ZAVOD ZA HIROMETEOROLOGIJU I SEIZMOLOGIJU

INFORMACIJA ZA JAVNOST

Upozorenje-Vanredna meteorološka informacija

Zbog prognostički očekivane značajne meteorološke situacije i potencijalno mogućih posljedica, ZHMS izdaje Upozorenje-Vanrednu meteorološku informaciju koja se odnosi na obilne padavine i jak-olujni južni vjetar.

Za period ponedjeljak-subota (16.-21. januar 2023.) očekuje se uticaj serije ciklona na području Crne Gore.

Ova očekivana značajna meteorološka situacija na teritoriji Crne Gore, usloviće obilnu količinu kiše. Posebno obilna količina kiše očekuje se u centralnim i južnim predjelima i prema sjeveru i sjeveroistoku očekuje se jaka kiša za taj dio Crne Gore. Posebno jaka kiša i vrlo jak-olujni južni vjetar očekuju se u utorak i srijedu. U planinama smjenjivaće se kiša, susnježica i snijeg oko 20.-21.januara očekuje se osjetno zahladjenje pa će kiša preći u snijeg. Na jugu ponegdje i u centralnim predjelima moguće su i kratkotrajne olujno vremenske nepogode.

Zbog uticaja ciklona i jakog južnog-jugozapadnog strujanja vazduha, u južnom Jadranu, očekuje se značajno podizanje nivoa mora, jaki talasi-uzburkano more i lokalni problemi sa vodom duž obale.

Zbog očekivane meteorološke situacije mogući su odredjeni problemi na terenu a zbog intenzivne kiše i naglog priliva obilne količine vode, u centralnim i južnim predjelima i na sjeveroistoku, potencijalno mogući su bujični problemi (flashflood efekti) prvenstveno na bujičnim tokovima, u urbanim sredinama, na saobraćajnicama i na potencijalno ranjivim mjestima moguća su lokalna klizišta ili odroni posebno gdje su vršeni ozbiljni gradjevinski zahvati gdje je narušena prirodna povezanost tla.

Obilna količina kiše sa naglim prilivom obilne količine vode značajno će opteretiti hidrološki sistem na teritoriji Crne Gore.

U utorak i srijedu, posebno tokom noći utorak na srijedu, u višim sjevernim i centralnim predjelima prognostički očekuju se olujni udari južnog vjetra sa orkanskim karakterom. Zbog jakog vjetra moguće su posljedice na terenu posebno na infrastrukturi za prenos i distribuciju električne energije, na infrastrukturi za telekomunikacije na isturenim planinskim kotama i na saobraćajnoj infrastrukturi.

Obilna kiša, jak južni vjetar, smjenjivanje kiše, susnježice i snijega (vlažan snijeg u planinama), podizanje nivoa mora i talasi, mogu ozbiljno da ometaju svakodnevne redovne aktivnosti, mogući su prekidi u funkcionisanju redovnih aktivnosti i otežano funkcionisanje infrastrukturnih sistema, potencijalno moguće je otežano funkcionanje svih vrsta saobraćaja (drumski, pomorski i vazduhoplovni), mogući su prekidi i kašnjenja u saobraćaju.

*Napomena: Izrada ove vanredne meteorološke informacije bazirana je na profesionalnim službenim sertifikovanim prognostičkim produktima evropskog centra za prognozu vremena ECMWF i evropskog Copernicus EFAS sistema.*

Pripremio

MS Branko Micev, dipl.met.

 Direktorica

 Dušica Brnović

Podgorica, 15.01.2023.godine